คลอดวันที่1ธันวาคม62 ประจำเดือนมาวันที่7มกรา63 หายแล้วไปเอายาคุมให้นมบุตรมากินประจำเดือนมาอีกครั้งวันที่23มกรา แบบนี้ผิดปกติมั้ยคะ
สวัสดีค่ะ yada'a,หากได้เริ่มทานยาคุมกำเนิดในวันที่ 7 ม.ค. 63 แล้วได้มีเลือดออกในวันที่ 23 ม.ค. เลือดที่ออก น่าจะเป็นเลือดที่เกิดจากผลข้างเคียงของยาคุมกำเนิดได้ ซึ่งมักพบได้บ่อยในยาคุมกำเนิดชนิดให้นมบุตร เพราะเป็นยาคุมชนิดที่มีฮอร์โมนตัวเดียว แบบเดียวกับยาฉีดชนิดที่ฉีดทุก 3 เดือน ที่มักทำให้เกิดเลือดออกกะปริดกะปรอย หรือมีเลือดออกบ่อยๆ เลือดออกติดต่อกันนานได้ แต่เมื่อทานต่อเนื่องไปซักระยะ เลือดก็มักจะค่อยๆ หายไป และในที่สุดก็จะไม่มีประจำเดือนมาค่ะ ซึ่งไม่ถือว่าผิดปกติหรือันตรายแต่อย่างใด สามารถที่จะทานต่อไปได้แต่หากเลือดที่ออกมีปริมาณมาก และออกต่อเนื่องทุกวัน หรือมีปวดท้องน้อยมากร่วมด้วย แนะนำควรไปพบสูติ-นรีแพทย์เพื่อหาสาเหตุ เช่น อาจเกิดการตั้งครรภ์ใหม่แล้วมีภาวะแทรกซ้อนเกิดขึ้น มีมดลูกอักเสบ เป็นมะเร็งปากมดลูก เป็นต้น